text: Ferran Jutglà 'puja' a la 1a RFEF - FutbolCatalunya.com
  Publicat 22 de juny de 2021 | per Redacció
  Tres anys després, Ferran Jutglà canvia el seu destí, passa del RCD Espanyol al FC Barcelona i , 'puja' així a la 1a RFEF. D'altra banda, màxima activitat al MERCAT de fitxatges (sortides) per a L'Hospitalet i Granollers
  Ferran Jutglà ja es va estrenar com a nou futbolista del FC Barcelona al Johan Cruyff // FOTO: FC Barcelona
  El davanter de Sant Juliá de Vilatorta, Ferran Jutglà, ha estat presentat aquest dimarts amb tots els honors com a nou jugador blaugrana i 'puja' així a la 1a RFEF. Després de confirmar-se el camí RCD Espanyol-FC Barcelona, als seus 22 anys, el barceloní, que arriba lliure al conjunt barcelonista, signa per una temporada amb una altra opcional.
  L'exblanc i blau va disputar 52 partits a Segona B amb el filial durant les temporades 2019-2020 i 32 a la 2020-21 (12 gols anotats).
  Amb anterioritat a la seva tornada a l'òrbita perica, Ferran va passar la 2017-2018 pels juvenils de Sant Andreu i València i la següent al conjunt del Narcís Sala on va ser un dels fixos de Mikel Azparren.
  A l'Espanyol B també han estat baixa els jugadors Nil Jimënez i Pedro Torres.
  1a RFEF: CAPÓ, MOLINA I SUÁREZ
  Dos comiats i un fitxatge. La nova cara de l'Andorra de Piqué es diu Sergio Molina i arriba procedent del Salamanca FC UD pel que es converteix en el segon reforç tricolor.
  D'altra banda, també ha deixat la Nova Creu Alta Pedro Capó. El migcampista insular ha estat aquestes últimes quatre temporades amb la samarreta arlequinada. El tercer es diu José Aurelio Suárez i, després d'aquest únic curs, també abandona l'entitat grana.
  https://twitter.com/PedroCapo18/status/1407271795124756480?s=20
  2a RFEF: GALEANO, ERIK I DAVID LÓPEZ
  A part de l'esmentat canvi de Ferran Jutglà, han estat protagonistes aquest dimarts un total de tres noms propis més. Fernando Galeano 'Nono' (Terrassa) deixa el club egarenc per problemes laborals i als seus 31 anys serà una de les peces més apetibles en el MERCAT. Dos anys ha estat a l'Olímpic.
  Avui també s'han conegut les baixes d'Erik Jiménez perquè el davanter de L'Hospitalet deixa el Prat per a signar per l'Inter City mentre David López sortia del Vilafranca per a comprometre's amb el Lleida Esportiu.
  3a RFEF: HOSPI, V.ALONSO, GRANOLLERS I IZAN
  A la 3a RFEF hi ha hagut molta activitat amb nucli important de moviment a La Feixa Llarga. L'Hospi s'ha posat a la feina, completa 9 acomiadaments (VEURE MERCAT 3a RFEF) i comunica la continuïtat dels Cristian (Alfonso i Gómez) i Sehou Sarr.
  Cristian Gómez podrà continuar dirigint amb mestratge l'equip riberenc // FOTO: Àlex Gallardo
  Mentrestant, al Sant Andreu, encara que segueixen pendents del seu tècnic, tanquen la reeixida carrera de Víctor Alonso. 13 temporades i 109 partits oficials sempre figuraran a l'historial del migcampista barceloní.
  Més lluny, a Granollers, l'equip dirigit per Javi Pérez ja s'ha estrenat amb tres adéus; Pau Darbra (2018-2021)), Arnau Campeny (2020-2021) i Ñito Martín (2019-2021). Els vallesans ja comencen a voler donar forma al seu nou projecte.
  També ho fa l'Olot d'Albert Carbó perquè avui s'ha confirmat el fitxatge per l'Eivissa de Samu Pinto alhora que la renovació d'Albert Batalla.
  I, finalment, qui també mostra clarament la seva ambició és el Manresa de Ferran Costa. Han renovat 13 futbolistes de la plantilla anterior, ja han presentat Putxi (Prat) i el Pitxitxi Javi López (Cerdanyola) i aquest dimarts s'ha conegut la seva sisena baixa. En concret, el migcampista de Santpedor, Izan Checa, tanca la seva aventura a El Congost on va aterrar en el 2019.